Bent Dalager

Bent Dalager er partner i KPMG, hvor han er leder af NewTech i Norden. KPMG NewTech udvikler AI-løsninger, og desuden rådgiver han NewTech om AI, herunder også om AI Etik og AI Compliance. Bent er endvidere global leder af KPMG’s Kvanteteknologi-hub og sidder i KPMG's globale Emerging Tech committee. Bent har over 30 års erfaring som rådgiver af nordiske og europæiske virksomheder og organisationer inden for teknologi i henholdsvis Accenture og KPMG. Bent er uddannet cand.scient. i datalogi med AI/Cognitive Science som fokus, samt bachelor i matematik-økonomi. Begge fra Aarhus Universitet. Desuden HD i virksomhedsledelse, samt kurser på Harvard og MIT. Bent er i bestyrelsen i IT-branchen (ITB) og formand for NewTech Policy Board i ITB. Bent er desuden medstifter af Danish Quantum Community, hvor han også er i bestyrelsen. Bent er endvidere medlem af Finanstilsynets Fintech/AI advisory board. Bent er digital vismand i ATV og medstifter af det faglige dataetiske råd. Bent er medlem af ATV. Desuden underviser han på CBS og Børsens bestyrelsesuddannelse i AI og digitalisering, hvilket han også gør på INSEAD Executive MBA i Fontainebleau. Desuden har han siddet i bestyrelsen for Red Barnet i 9 år, hvor han i dag er i Nationalt Udvalg.